Այս վերը նշված դրսեւորումները ընդգծում են փոխազդող սուբյեկտներից մեկի գերակայությունը, առավելությունը մյուսի նկատմամբ, ինչը համարվում է բավականին ուժեղ գրգռիչ (կոնֆլիկտածին) դիմացինի նկատմամբ: Այն պահից, երբ մտնում ենք կոնֆլիկտային փոխազդման դաշտ, կամ երբ տեսնում ենք ինչպես է այն մոտենում, մենք կարող ենք գիտակցաբար ընտրել մեր ստրատեգիան (մոտեցումը): Սակայն մենք դա անում ենք ոչ միշտ` հետ գլորվելով դեպի մեզ սովոր ռեակցիաները, սովորույթները` ստացած դեռ վաղ մանկական հասակում: Եթե մարդը ամեն անգամ նույնատիպ է գործում կոնֆլիկտային իրավիճակներում, ապա կարելի է ասել, որ նա ձեռք է բերել " կոնֆլիկտային " սովորություններից մեկը, մոռանալով այն մասին, որ կոնֆլիկտը նոր հնարավորություն է, իսկ ճիշտ լուծումը` ստեղծագործություն: